section_heading: Životopis
paragraph_text: U ljetu 2009. singl "Adrenalin" s istoimenog albuma postaje uspješnica, te se našao na prvim mjestima većine glazbenih ljestvica. Ivan iza sebe ima četiri snimljena studijska albuma. U rujnu 2010. Ivan je ostvario uspješnu suradnju s Nedom Ukraden, a kao rezultat suradnje izdan je singl "Tetovaža" koji je uvršten na Ivanov album Adrenalin snimljen u prosincu iste godine. 2012. godine Ivan izdaje album "Bolja od najbolje" na kojem je za sve pjesme skladao glazbu i napisao stihove. Za pjesmu "Bolja od najbolje" često ističe da mu je promijenila život u potpunosti i okrenula smjer njegove karijere. 25.4.2015.g. izlazi novi Ivanov album "Usne varane". Na albumu se nalazi 12 pjesama, ponovno u potpunosti autorskih, budući Ivan potpisuje i glazbu i stihove i za ovu studijsku uspješnicu. S albuma "Usne varane" skinuto je nekoliko uspješnih singlova, od kojih je pjesma "Pretjerujem" postala ljetni hit s višemilijunskim brojem pregleda na Youtube-u. Još jedna pjesma s albuma, i to pjesma "Ne pitaš za mene", dobila je spot u studenom 2015. Uspješan niz glazbenih uradaka praćenih atraktivnim spotovima, Ivan Zak nastavio je i u 2016. izdavši hitove "Sve si moje" s kojim je nastupio na CMC festivalu u Vodicama u lipnju 2016., "Meni se s tobom" i "Za ljubav rođeni". Mega koncertni spektakl, Ivan Zak održao je u Areni Zagreb, 11.02.2017. na kojem je bilo gotovo 18.000 ljudi.